Mestské zastupiteľstvo v Košiciach

 U z n e s e n i e
z pokračovania II. rokovania Mestského zastupiteľstva v  Košiciach, zo dňa
8. marca 2007  	 				                                       číslo: 38

Správa o realizácii koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením

Mestské zastupiteľstvo v Košiciach
podľa § 6 ods. 2 písm. ad) Štatútu mesta Košice

b e r i e  n a  v e d o m i e

Správu o realizácii Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením podľa predloženého návrhu,

s c h v a ľ u j e

1. rozšírenie základného predmetu činnosti Psychosociálneho centra v Košiciach, Jegorovovo nám. 5 o bod h) zabezpečovanie a koordinácia aktivít pre výkon príležitostných prác pre mesto Košice a organizácie v zakladateľskej  a zriaďovateľskej pôsobnosti mesta

2. rozšírenie predmetu podnikateľskej činnosti Psychosociálneho centra v Košiciach, Jegorovovo nám. 5 o bod  8. Výkon činnosti Agentúry dočasného zamestnávania (personálnej agentúry) za odplatu

u k l a d á

1. riaditeľovi Psychosociálneho centra Košice 
zabezpečiť všetky úkony súvisiace s rozšírením predmetu činnosti Psychosociálneho centra Košice  podľa predloženého návrhu,

						T: 14 dní od právoplatnosti uznesenia MZ
						Z: PhDr. Miroslava Heráková, riaditeľka
						     Psychosociálneho centra

2. riaditeľovi Magistrátu mesta Košice
a) zabezpečiť spoluprácu oddelení Magistrátu mesta Košice pri plnení úloh 
      vyplývajúcich zo schválenej Koncepcie riešenia problémov bývania v lokalitách 
      s vysokou koncentráciou osôb ohrozených sociálnym vylúčením.

						T: priebežne
						Z: riaditeľ MMK
2

b) predložiť informáciu o spôsobe zabezpečenia plnenia úloh, ktoré neboli doteraz   
    splnené v termínoch navrhovaných v schválenej koncepcii.

						T: aprílové MZ
						Z: riaditeľ MMK

ž i a d a 

primátora mesta Košice 
o urýchlené menovanie vedúceho riadiaceho tímu t.j. koordinátora na realizáciu Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením a jeho organizačné začlenenie do priameho riadenia primátora mesta s ohľadom na prierezový systém činností.

Ing. František Knapík
primátor mesta Košice
Podpísal dňa :  15.3.2007

Za správnosť  : RNDr. Milan Sabol
                         Ing. Silvia Nagyová
Zapisovateľka : Mária Lapšanská